Document ID: 32008R0241

UREDBA SVETA (ES) št. 241/2008
z dne 17. marca 2008
o sklenitvi sporazuma o partnerstvu v ribiškem sektorju med Evropsko skupnostjo in Republiko Gvinejo Bissau
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 v povezavi s prvim pododstavkom člena 300(2) in (3),
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Skupnost je s pogajanji z Republiko Gvinejo Bissau dosegla Sporazum o partnerstvu v ribiškem sektorju, ki plovilom Skupnosti zagotavlja ribolovne možnosti v vodah, ki so glede ribištva pod suverenostjo ali jurisdikcijo Gvineje Bissau.
(2)
Kot rezultat navedenih pogajanj je bil 23. maja 2007 parafiran sporazum o partnerstvu v ribiškem sektorju.
(3)
V interesu Skupnosti je, da odobri ta sporazum.
(4)
Treba bi bilo opredeliti način razdeljevanja ribolovnih možnosti med države članice -
SPREJEL NASLEDNJO UREDBO:
Člen 1
Sporazum o partnerstvu v ribiškem sektorju med Evropsko skupnostjo in Republiko Gvinejo Bissau (2) se odobri v imenu Skupnosti.
Besedilo Sporazuma je priloženo tej uredbi.
Člen 2
1. Ribolovne možnosti, določene s Protokolom k Sporazumu, se razporedijo med države članice na naslednji način:
(a)
ribolov kozic:
Španija
1 421 BRT
Italija
1 776 BRT
Grčija
137 BRT
Portugalska
1 066BRT
(b)
ribolov rib kostnic/glavonožcev:
Španija
3 143 BRT
Italija
786 BRT
Grčija
471 BRT
(c)
plovila za ribolov tunov s potegalko in plovila s površinskim parangalom:
Španija
10 plovil
Francija
9 plovil
Portugalska
4 plovila
(d)
plovila za ribolov z ribiško palico:
Španija
10 plovil
Francija
4 plovila
2. Če zahtevki za dovoljenja držav članic iz odstavka 1 ne izčrpajo vseh ribolovnih možnosti, ki jih določa Protokol k Sporazumu, lahko Komisija upošteva zahtevke za dovoljenja katere koli druge države članice.
Člen 3
Države članice, katerih plovila ribarijo na podlagi sporazuma iz člena 1, Komisijo uradno obvestijo o količinah posameznega staleža, ujetega v ribolovni coni Gvineje Bissau v skladu z Uredbo Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (3).
Člen 4
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč.
Člen 5
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 2008

Labels: 18
15
6